Doložka finančných, ekonomických, environmentálnych vplyvov 
a vplyvov na zamestnanosť

Verejné financie budú zabezpečené v rámci kapitálových výdavkov kapitoly Ministerstva dopravy, pôšt a telekomunikácií SR. Celkový dopad projektových a stavebných prác na verejné financie je 831 458 000.- Sk. Vplyv na počty zamestnancov štátnych rozpočtových a príspevkových organizácií nie je.

Rozvoj cestnej infraštruktúry je všeobecne a dlhodobo uznávaný za prínos do kvality života obyvateľov a pre rozvoj hospodárstva a podnikateľských aktivít. rovnako má význam aj pre bezpečnosť cestnej premávky a znižovanie nepriamych nákladov. Neustály nárast intenzít dopravy , preukazuje záujem o používanie cestnej infraštruktúry. Rozvoj hospodárstva je založený o.i. aj na mobilite. Prevažná časť výkonov osobnej aj nákladnej dopravy sa vykonáva na cestnej sieti (cca 70 %). Predmetné stavby sa realizujú v zmysle zásad štátnej dopravnej politiky SR schválených vládou uznesením č. 21/2000.

Zlepšovanie kvality cestnej infraštruktúry je priamo alebo nepriamo súčasťou uvedených environmentálnych materiálov, nakoľko jej vylepšovaním sa zlepšujú prevádzkové podmienky jej užívateľov, znižujú sa emisné vplyvy, čo má pozitívne všeobecné dopady. Zákon NR SR č. 127/1994 Z.z. o posudzovaní vplyvov na životné prostredie v znení zákona č, 391/2001 Z.z. bol pri príprave predmetných stavieb dodržaný.

Priamy nárast ani pokles zamestnanosti realizáciou stavieb nepredpokladáme. Nepriamy nárast zamestnanosti môže narásť v časovom úseku realizácie stavieb u zhotoviteľov jednotlivých stavieb s finančným krytím zo zdrojov zhotoviteľa.